./data/phi2331/phi026/phi2331.phi026.perseus-lat2.xml
David Magie
Aurelianus dixit: Et ego, domine Valeriane, imperator Auguste, ideo cuncta feci, ideo vulnera patienter excepi, ideo etequos et coniuratos meos lassavi, ut mihi gratiasageret res publica et canscientia mea  at tu plus fecisti, ago ergogratias bonitati tuae et accipio consulatum, quem das  deus faciat, et deus certus,ut et senatus de me sic iudicet agentibus igitur gratias omnibus circumstantibus Ulpius Crinitus surrexitatque hac oratione usus est :Apud maiores nostros, Valeriane Auguste, quod et familiae meae amicum ac proprium fuit, ab optimis quibusque in filiorum locum fortissimi viri semper electi sunt, ut vel senescentes familias vel fetus matrimoniis iamcaducos substitutae fecunditas prolis ornaret  hoc igitur, quod Cocceius Nerva in Traiano adoptando, quod Ulpius Traianus in Hadriano, quod Hadrianus in Antonino et ceteri deinceps proposita suggestione fecerunt, in adrogando Aureliano, quem mihi vicarium iudicii tui auctoritate fecisti, censui esse referendum iube igitur ut lege agatur, sitque Aurelianus heres sacrorum, nominis et bonorum totiusque iuris Ulpio Crinito iam consulari viro, ipse actutum te iudice consularis